
Vă înaintăm, alăturat, Raportul asupra proiectului de Lege privind regimul substanţelor şi preparatelor chimice periculoase, trimis Comisiei noastre pentru dezbatere şi avizare în fond, cu adresa nr.346 din 29 mai 2003. 

 PRESEDINTE,

IOAN OLTEAN

RAPORT  

asupra proiectului de Lege privind regimul substanţelor şi preparatelor chimice periculoase



1. Cu adresa nr.346 din 29 mai 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege privind regimul substanţelor şi preparatelor chimice periculoase.



La întocmirea Raportului s-au avut în vedere :

· avizul Comisiei pentru sănătate şi familie cu nr.258/12 iunie 2003 

· avizul Comisiei pentru industrii şi servicii cu nr.125/16 iunie 2003

· avizul Consiliului Legislativ nr.526 din 02.04.2003. 



Proiectul de lege are ca obiect de reglementare stabilirea unui cadru general privind regimul substanţelor şi preparatelor chimice periculoase care va conduce la o creştere a eficienţei procesului de implementare a prevederilor comunitare din acest domeniu. 



Cadrul legislativ şi instituţional creat deja prin preluarea unei părţi a aquis-ului comunitar trebuie armonizat cu cadrul legislativ şi instituţional care se va crea prin transpunerea în continuare a prevederilor comunitare referitoare la evaluarea şi controlul riscului pe care substanţelor chimice periculoase îl reprezintă pentru sănătatea populaţiei şi pentru mediu, la controlul importului şi exportului de substanţe şi preparate chimice periculoase şi la reglementarea regimului biocidelor.



2. Prin obiectul de reglementare şi conţinutul său, proiectul de lege face parte din categoria legilor ordinare, conform art.74 alin.(2) din Constituţie.



3. La dezbaterea proiectului de lege a participat ca invitat, în conformitate cu prevederile art.51 şi 52 din Regulamentul Camerei Deputaţilor: doamna Elena Dumitru – director general în Direcţia generală de reglementare, autorizare, atestare mediu, gestiunea deşeurilor şi substanţelor chimise periculoase din Ministerul Agriculturii, Apelor, Pădurilor şi Mediului.



4. La lucrările Comisiei au fost prezenţi 21 de deputaţi, din totalul de 26 membri ai Comisiei.



Raportul Comisiei a fost adoptat cu unanimitate de voturi.



5. Proiectul de lege a fost dezbătut în Senat în şedinţa din 22 mai 2003. 



In urma dezbaterii, Comisia propune admiterea cu modificări a proiectului de lege.

AMENDAMENTE ADMISE



In urma dezbaterii, în şedinţa din 2 iulie 2003, Comisia propune adoptarea proiectului de lege cu următoarele amendamente: 

	Nr.

crt.
	Text iniţial
	Text propus de Comisie


	Motivare

	1.
	
Ministerul Apelor şi Protecţiei Mediului


Ministerul Sănătăţii şi Familiei


Ministerul Muncii şi Solidarităţii Sociale


Ministerul Industriei şi Resurselor
	
In cuprinsul legii denumirile vechi se înlocuiesc cu următoarele denumiri:


Ministerul Agriculturii, Apelor, Pădurilor şi Mediului. 

Ministerul Sănătăţii

Ministerul Muncii, Solidarităţii Sociale şi Familiei

Ministerul Economiei şi Comerţului.


	Conform noilor reorganizări şi restructurări ale ministerelor.


PREŞEDINTE,




SECRETAR,

IOAN OLTEAN



KOVACS CSABA TIBERIU

Expert parlamentar:

Iulia Toader

